Un bebeluș și doi tineri de 18 și 19 ani au murit de COVID în ultimele 24 de ore. Alte trei decese la grupa 20-29 de ani.
331 de oameni au murit în ultimele 24 de ore de coronavirus, fiind cel mai grav bilanț al deceselor de la începutul pandemiei. Dintre aceste decese, trei s-au înregistrat la un bebeluș de un un an și la doi tineri de 18, respectiv 19 ani, potrivit datelor furnizate de autorități. Alți trei tineri cu vârsta sub 29 de ani au decedat în același interval.
În ultimele 24 de ore au fost înregistrate 14.744 de cazuri noi de persoane infectate cu COVID-19, dintre care 264 sunt ale unor pacienți reinfectați, testați pozitiv la o perioadă mai mare de 180 de zile după prima infectare.În intervalul 05.10.2021 (10:00) – 06.10.2021 (10:00) au fost raportate de către INSP 331 de decese.Dintre cele 331 de decese, unul a fost înregistrat la categoria de vârstă 0-9 ani, două la categoria de vârstă 10-19 ani, trei la categoria de vârstă 20-29 ani.Decesul raportat la grupa de vârstă 0-9 ani este al unui pacient de sex masculin din județul Suceava, cu vârsta sub un an, care prezenta comorbidități.Decesele de la categoria de vârstă 10-19 ani sunt ale unui pacient de sex masculin din județul Ialomița, în vârstă de 18 ani, nevaccinat, care prezenta comorbidități, respectiv un pacient de sex masculin din județul Harghita, în vârstă de 19 ani, nevaccinat, care prezenta comorbidități.Cele 3 decese înregistrate la grupa de vârstă 20-29:Un pacient de sex masculin, în vârstă de 20 de ani, din Caraș-Severin, nevaccinat, care prezenta comorbidități.Un pacient de sex masculin, în vârstă de 24 de ani, din județul Vâlcea, nevaccinat, care nu prezenta comorbidități.Un pacient de sex masculin, în vârstă de 23 de ani, din județul Bihor, nevaccinat, care nu prezenta comorbidități.În unitățile sanitare de profil, numărul total de persoane internate cu COVID-19 este de 14.569. Dintre acestea, 1.513 sunt internate la ATI.Din totalul pacienților internați, 400 sunt minori, 377 fiind internați în secții și 23 la ATI.